Nafarroako Parlamentuko Mahaiak, 2021eko abenduaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako galdera, Lezkairuko eta Mendebaldeako haur eskoletako euskarazko eskaintzari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko abenduaren 20an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Hezkuntzako kontseilari Carlos Gimeno Gurpegui jaunak Osoko Bilkuran erantzun dezan:

HE Gurasoak plataformak 380 eskabide aurkeztu zituen oraintsu Hezkuntza Departamentuan, Mendebaldea eta Lezkairuko haur eskolen eskaintza euskarazkoa izan dadin.

Agirian ziotenez, “haur eskola publikoen hizkuntza-ereduen banaketa geografikoaren mapa ikusi besterik ez dago, auzo horietan euskara bazter geratzen dela ohartzeko”.

Hezkuntza plangintzaren ardura Hezkuntza Departamentuarena dela ikusita, honako hau galdetzen diot departamentuari:

• Kontseilariak zer uste du eta zer erantzun emanen dio eskari horri?

Iruñean, 2021eko abenduaren 16an

Foru parlamentaria: Bakartxo Ruiz Jaso